
21. sjednice Vijeća Mjesnog odbora „Ivan Mažuranić“
održane 12. prosinca 2022.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati


NAZOČNI ČLANOVI VIJEĆA: Davorin Bogović, Kristijan Bolarić, Tin Trstenjak,  Marko Stipić, Zrinka Penava i Maja Oreški Pavliš.

NENAZOČNI ČLANOVI VIJEĆA: Dolores Jandrić. 

OSTALI NAZOČNI:  -

Predsjedava Marko Stipić, predsjednik Vijeća.

Zapisnik vodi Marko Stipić, predsjednik Vijeća.

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 20. sjednice Vijeća, održane 21. studenoga 2022. 

Na prijedlog predsjednika Vijeće jednoglasno utvrđuje

D N E V N I   R E D

1.   Zahtjev građana za sanacijom asfalta u Rudopoljskoj ulici, donošenje zaključka
     2.   Dežurstva u sjedištu VMO „Ivan Mažuranić“, Vrpoljska 10 – donošenje  zaključka
     3.    Pitanja, prijedlozi i obavijesti.


Ad 1.  Zahtjev građana za sanacijom asfalta u Rudopoljskoj ulici, donošenje zaključka 

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava i Maja Oreški Pavliš.

Vijeće jednoglasno donosi

ZAKLJUČAK
 o zahtjevu građana za sanacijom asfalta u Rudopoljskoj ulici

1. Vijeće je zaprimilo dojavu građana da su u Rudopoljskoj ulici izvršeni telekomunikacijski radovi zamjene/opreme na telekomunikacijskim stupovima/postoljima. Izvidom na terenu ustanovljeno je da su prilikom izvršenja navedenih radova nastale udarne rupe/udubine na asfaltu  koje ozbiljno sužavaju ionako usku ulicu,  te iste nisu sanirane duži vremenski period. 

1. Smatra se da je potrebna hitna sanacija asfalta u Rudopoljskoj ulici, obzirom sadašnje stanje ugrožava kretanje svih sudionika u prometu.

1. Ovaj zaključak dostavlja se Hrvatskom Telekomu na daljnje postupanje


Ad 2.  Dežurstva u sjedištu Mjesnog odbora „Ivan Mažuranić“, Vrpoljska 10 – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava i Maja Oreški Pavliš.

Vijeće jednoglasno donosi

Z A K LJ U Č A K
o dežurstvu u sjedištu Mjesnog odbora „Ivan Mažuranić“, Vrpoljska 10


1. Članovi Vijeća Mjesnog odbora „Ivan Mažuranić“ dežurat će u mjesecu siječnju ponedjeljkom od 18 do 19 sati u objektu mjesne samouprave „Ivan Mažuranić“, Vrpoljska 10, prema utvrđenom rasporedu.

1. Zbog zimskih praznika, članovi Vijeća neće dežurati 2. i 9. siječnja 2023., a od 16. siječnja 2023. dežurstva se nastavljaju prema  navedenom rasporedu


Ad 3. Pitanja, prijedlozi i obavijesti
Budući da nije bilo pitanja i prijedloga predsjednik zatvara točku dnevnog reda i zaključuje sjednicu.
Dovršeno u 18,30 sati.

KLASA:   024-08/22-03/2485
URBROJ: 251-13-11-4/003-22-2
Zagreb, 12. prosinca 2022.

Zapisnik sastavio:
Marko Stipić

Predsjednik
Vijeća Mjesnog odbora 
„Ivan Mažuranić“

Marko Stipić
